García de Galicia - Wikipedia

# García de Galicia

### Na Galipedia, a wikipedia en galego.

García I

García I de Galiza (1042–1090) foi un rei galego.

Fillo de Fernando I, herdou o Reino de Galiza, o condado de Portugal e a protección e parias de Badaxoz e Sevilla. Educouse desde 1053 co bispo Cresconio de Compostela.

Estableceu a capital do seu reino en Ribadavia, na comarca do Ribeiro.

Tanto en Galiza como no condado de Portugal o rei tiña que contar cunha forza política moi grande dos nobres e sobre todo dos bispos, en quen García I quixo fundamentar o seu goberno. No seu reino tiñan as sedes de Lugo, Compostela ou Iria, moi forte polas peregrinacións á tumba do Apóstolo Santiago, máis as de Mondoñedo, Porto e Ourense. García I restableceu as de Braga e Tui, así como as de Lamego e Viseu, que foron absorbidas axiña pola de Coimbra. Favoreceu ao mosteiro de San Antoíño de Toques

Pero García I apenas tivo tempo de gobernar. A morte do bispo de Compostela Cresconio veu alterar a estabilidade da vida política galega á que contribuíra o defunto durante os trinta anos de mandato episcopal. O seu herdeiro foi asasinado o ano seguinte e García tivo dificultades cos nobres portugueses, e con algúns deles tivo que loitar ate derrotalos en Pedrosa, ao norte de Braga, e ás familias que non lle deron o seu apoio privounas dos seus bens.

Nobres e eclesiásticos galegos non tardaron en acudir a León e Afonso VI non tivo dificultade nin resistencia cando entrou en Galiza en xuño do 1071 e expulsou a García I, quen se debeu refuxiar no sur do seu reino, próximo ao apoio que poderían prestarlle os reis de Badaxoz e Sevilla.

No 1072, García voltará a Coimbra mediado o mes de novembro e viaxou a León entrado o novo ano, chamado por seu irmán. Pero foi preso o 13 de febreiro do 1073 e pechado no castelo de Luna, en plena montaña leonesa de Babia. Alí permaneceu até o seu pasamento en marzo do 1090.

Reino de Galiza
Segue a: Fernando I | García de Galicia (1065-1071) | Precede a: Afonso VI
| Navarra

Traído desde "http://gl.wikipedia.org../../../g/a/r/Garc%C3%ADa_de_Galicia_8d93.html"

Categorías: Idade media de Galicia | Personalidades de Galicia | Reis de Galicia

##### Views

- Artigo
- Discusión
- Revisión actual

##### Procura

##### Outras linguas

- Català
- English
- Español
- Suomi
- Français
- Português